CELEX: 62000CC0097
Language: da
Date: 2000-12-14
Title: Forslag til afgørelse fra generaladvokat Mischo fremsat den 14. december 2000. # Kommissionen for De Europæiske Fællesskaber mod Den Franske Republik. # Traktatbrud - Manglende gennemførelse af direktiv 97/52/EF. # Sag C-97/00.

Vigtig juridisk meddelelse

|

62000C0097

Forslag til afgørelse fra generaladvokat Mischo fremsat den 14. december 2000.  -  Kommissionen for De Europæiske Fællesskaber mod Den Franske Republik.  -  Traktatbrud - Manglende gennemførelse af direktiv 97/52/EF.  -  Sag C-97/00.  

Samling af Afgørelser 2001 side I-02053

Generaladvokatens forslag til afgørelse

1. Kommissionen for De Europæiske Fællesskaber har nedlagt påstand om, at det fastslås, at Den Franske Republik har tilsidesat sine forpligtelser i henhold til Europa-Parlamentets og Rådets direktiv 97/52/EF af 13. oktober 1997 om ændring af direktiv 92/50/EØF, 93/36/EØF og 93/37/EØF om samordning af fremgangsmåderne med hensyn til indgåelse af henholdsvis offentlige tjenesteydelsesaftaler, aftaler om offentlige indkøb og offentlige bygge- og anlægskontrakter (herefter »direktivet«), idet den ikke har givet meddelelse om de love og administrative bestemmelser, der er nødvendige for at efterkomme samtlige direktivets bestemmelser, eller idet den ikke har truffet de foranstaltninger, der er nødvendige for at efterkomme direktivet. Kommissionen har også nedlagt påstand om, at Den Franske Republik tilpligtes at betale sagens omkostninger.2. Direktivets artikel 4, stk. 1, første afsnit, bestemmer, at medlemsstaterne sætter de nødvendige love og administrative bestemmelser i kraft for at efterkomme direktivet senest den 13. oktober 1998, og at de straks underretter Kommissionen herom.3. Kommissionen har påtalt over for de franske myndigheder, at de i national ret kun har gennemført de i direktivets artikel 1, nr. 1, litra a), artikel 2, nr. 1, litra a), og artikel 3, nr. 1, litra a), fastsatte bestemmelser vedrørende de tærskelbeløb, hvorfra udbudsbekendtgørelser skal offentliggøres i De Europæiske Fællesskabers Tidende. Kommissionen har gjort gældende, at det under disse omstændigheder må fastslås, at Den Franske Republik, på trods af at de fastsatte frister er udløbet, fortsat ikke har vedtaget nationale bestemmelser til gennemførelse af samtlige direktivets bestemmelser, og at den under alle omstændigheder ikke har givet meddelelse om dem.4. Den Franske Republik har ikke i sit svarskrift bestridt det påberåbte traktatbrud. Den har bemærket, at direktivet delvist er blevet gennemført ved bekendtgørelse af 22. april 1998, som fastsætter de tærskelbeløb, hvorfra udbudsbekendtgørelser skal offentliggøres i De Europæiske Fællesskabers Tidende, idet den har anmodet Domstolen om at fastslå, at proceduren til direktivets gennemførelse er ved at blive afsluttet, idet et udkast til dekret, der er til behandling på tværministerielt plan, snart vil blive forelagt Conseil d'État.5. Det er ubestridt, at på datoen for udløbet af den i den begrundede udtalelse (Kommissionens skrivelse af 3.9.1999, der fastsatte en frist på to måneder fra tidspunktet for dens meddelelse) fastsatte frist, havde Den Franske Republik fortsat ikke vedtaget de foranstaltninger, der er nødvendige for at gennemføre direktivet fuldstændigt.6. Der bør derfor gives Kommissionen medhold i den anlagte sag.7. Den Franske Republik skal i medfør af procesreglementets artikel 69, stk. 2, pålægges at betale sagens omkostninger.8. Af de ovenfor nævnte grunde skal jeg foreslå Domstolen at afgøre sagen som følger:»1) Den Franske Republik har tilsidesat sine forpligtelser i henhold til Europa-Parlamentets og Rådets direktiv 97/52/EF af 13. oktober 1997 om ændring af direktiv 92/50/EØF, 93/36/EØF og 93/37/EØF om samordning af fremgangsmåderne med hensyn til indgåelse af henholdsvis offentlige tjenesteydelsesaftaler, aftaler om offentlige indkøb og offentlige bygge- og anlægskontrakter, idet den ikke har givet meddelelse om de love og administrative bestemmelser, der er nødvendige for at efterkomme samtlige direktivets bestemmelser, eller idet den ikke har truffet de foranstaltninger, der er nødvendige for at efterkomme direktivet.2) Den Franske Republik betaler sagens omkostninger.«